open-index/open-wikipedia-markdown huggingface dataset:
קיארה פראני

**קיארה פראני** (באיטלקית: **Chiara Ferragni**, נולדה ב-7 במאי 1987) היא יזמית, דוגמנית ואושיית אופנה איטלקייה.

נחשבת לבלוגרית האופנה המפורסמת בעולם, בעלת הבלוג "The Blonde Salad".

## ביוגרפיה
קיארה פראני נולדה בקרמונה בצפון איטליה, לרופא שיניים, מרקו פראני ומרינה די גוארדו, סופרת מצפון איטליה.

בשנת 2009 החלה פראני לפרסם את הבלוג שלה "The Blonde Salad", וכיום הוא מתופעל על ידי צוות של עשרה אנשים. באותן שנים היו לבלוג שלה כ-12 מיליון כניסות בחודש.

ב-2011 הגדיר אותה המגזין ניו יורק כאחת הפריצות הגדולות של השנה בתחום אופנת הרחוב (street-style).

קיארה למדה משפטים באוניברסיטת בוקוני  אך לא סיימה את התואר.

פראני מדגמנת עבור מותגים רבים ומשתתפת בפורמטים טלוויזיוניים שונים, ביניהם המותגים, לואי ויטון, פנטן, פנדי, Guess ,Tod's ועוד. היא השתתפה בעיצוב קו הנעלים של Steve Madden באביב 2014, והייתה הפרזנטורית של TRL Awards, כמו כן היא הבלוגרית הראשונה שכיכבה על השער של מגזין "ווג", הספרדי באפריל 2015.

פראני פעילה מאוד באינסטגרם ובחשבון שלה מעל 28.5 מיליון עוקבים. לפי פרסומים היא מרוויחה כ- $12,000 לפרסום של פוסט ממומן.

בינואר 2015, הבלוג וקו הנעלים של פראני Chiara Ferragni Collection, נלמדים בבית הספר למנהל עסקים של אוניברסיטת הרווארד.

ביולי 2017 פתחה פראני את החנות שלה Chiara Ferragni Collection במילאנו.

בספטמבר 2017, דורגה פראני ראשונה, ברשימת האנשים הכי המשפיעים בתחום האופנה של המגזין פורבס(Forbes Top Influencers).

במאי 2018, הכריז המגזין Footwear News על פראני "אחת האמהות הכי משפיעות בתעשיית האופנה".

בשנת 2024 נקלעה פראני לצרות משפטיות, במסגרתן קיבלה דו"ח של 1.2 מיליון יורו על הטעיית צרכנים בקמפיין התרמה. פראני שיווקה עוגת פאנדורו תחת שמה והבטיחה לצרכנים שהרווחים ייתרמו למרכז לחקר סרטן העצמות בבית חולים בטורינו, אבל בפועל הרווחים לא הועברו. בדצמבר 2024 בוטלה תובענה ייצוגית שהוגשה נגדה, לאחר שהוסכם על הסדר פשרה מחוץ לכותלי בית המשפט. על פי ההסדר, פראני תשלם פיצוי בסך 150 אירו ל-300 הצרכנים שיוצגו בתביעה, ובנוסף לכך תתרום 200,000 אירו לעמותה המסייעת לנשים שנפגעו מאלימות.

## חיים אישיים
פראני נשואה לראפר האיטלקי פדריקו לוסיה, הידוע בכינויו פדז.

הם התארסו בהופעה שלו בורונה אל מול המצלמות, החתונה התקיימה בנוטו, סיציליה בספטמבר 2018.

לזוג יש 2 ילדים, בן בשם לאון (בשם מקוצר ליאו) ובת בשם ויטוריה (ויטו) והם גרים בין מילאנו ולוס אנג'לס. השניים נפרדו בפברואר 2024.

## קישורים חיצוניים

* 

* גל סלונימסקי, נפילתה של "הבלוגרית מספר 1": מה קרה לקיארה פראני?, באתר את, 17 בנובמבר 2021

## הערות שוליים

קטגוריה:נשות עסקים איטלקיות
קטגוריה:יזמות איטלקיות
קטגוריה:דוגמניות איטלקיות
קטגוריה:בלוגריות איטלקיות
קטגוריה:פורבס 30Under30
קטגוריה:איטלקיות שנולדו ב-1987
הבריחה מדנמורה

**הבריחה מדנמורה** היא מיני סדרת טלוויזיה אמריקאית המבוססת על סיפור בריחתם של שני אסירים ממתקן הכליאה באבטחה מרבית "קלינטון" הממוקם בכפר דנמורה שבפאתי מדינת ניו יורק.

הסדרה עלתה לשידור ב-18 בנובמבר 2018 בחבילת הערוצים שואוטיים האמריקאית, ובה שבעה פרקים.

הסדרה נוצרה ונכתבה על ידי ברט ג'ונסון ומייקל טולקין, והיא בבימויו של בן סטילר. בסדרה מככבים בניסיו דל טורו, פטרישה ארקט, פול דנו, בוני האנט, אריק לאנג ודייוויד מורס.

## תקציר העלילה
הסדרה מתבססת על סיפור אמיתי, בו בשנת 2015 האסירים ריצ'רד מאט ודייוויד סווט נמלטו באמצע הלילה ממתקן הכליאה "קלינטון" שבכפר דנמורה שבצפון מדינת ניו יורק. השניים נעזרו במהלך תכנון הבריחה במנהלת מתפרת הכלא, ג'ויס מיטשל, שקיימה עם שניהם יחסי מין. הייתה זו הבריחה הראשונה מהכלא, שקיים כבר למעלה מ-150 שנים.

## שחקנים
* ריצ'רד מאט (בניסיו דל טורו) – רוצח מורשע ואחד משני הנמלטים
* דייוויד סווט (פול דנו) – רוצח מורשע ואחד משני הנמלטים
* ג'ויס "טילי" מיטשל (פטרישה ארקט) – עובדת הכלא שסייעה לשניים בבריחה
* לייל מיטשל (אריק לאנג) – בעלה של ג'ויס ועובד תחזוקה בכלא
* ג'ין פאלמר (דייוויד מורס) – סוהר בכלא
* דניס למברט (ג'רמי בוב) – חבר של לייל ומנהל התחזוקה בכלא
* אנדרו קואומו (מייקל אימפריולי) – מושל מדינת ניו יורק
* קתרין ליהי סקוט (בוני האנט) – התובעת הראשית של מדינת ניו יורק
* קני (צ'ארלי הופהיימר) – בעלה הראשון של ג'ויס מיטשל

## הפקה
צילומי הסדרה החלו בסוף שנת 2017 באפסטייט של ניו יורק. לצורך ביצוע תפקידם, לאנג וארקט העלו כ-18 קילוגרמים במשקלם.

צילומי הפרק האחרון של העונה התעכבו בשלושה חודשים עקב לידת בנו של אריק לאנג.

## קישורים חיצוניים
* 

## הערות שוליים

קטגוריה:שואוטיים
קטגוריה:סדרות טלוויזיה אמריקאיות
קטגוריה:סדרות משטרה ופשע
קטגוריה:סדרות טלוויזיה אמריקאיות שעלו לשידור בשנת 2018
גביע המדינה בכדורסל 1958/1959

**גביע המדינה בכדורסל ל[[עונת 1958/1959 בליגה הלאומית בכדורסל|עונת]]** **1958/1959** היא התחרות השלישית מאז היווסדו של המפעל.

מכבי תל אביב זכתה בגביע השלישי בתולדותיה, לאחר שניצחה במשחק הגמר את הפועל חולון.

## סיבוב ראשון

## סיבוב שני

## סיבוב שלישי

## שמינית הגמר

## רבע הגמר

## חצי הגמר

## הגמר
מכבי תל אביב זכתה בגביע המדינה השלישי בתולדותיה.

מכבי תל אביב הודרכה, כמו בכל אותה תקופה, בידי יהושע רוזין; בחולון שימש מרסל חפץ כמאמן-שחקן. תל אביב הוליכה בפתיחה 8-17, אבל חולון, שנהנתה מיום מצוין של עמוס קופפר ודני הדר, צימקה עד ההפסקה ל-24-26 ובמחצית השנייה הפכה במפתיע ל-33-40 ו-37-43. אלא שבין הדקות ה-34 ל-38, קלעה תל אביב, בהנהגתו של הרכז יעקב מילשטיין, 16 נקודות ללא מענה - בדרך לזכייה של מכבי תל אביב בתואר.

## קישורים חיצוניים
* אלישע שוחט, ספר הכדורסל הישראלי, עמודים 66-67
*1959: מלחמת חולון בגביע, מעריב, 3 באפריל 1986
* 

## הערות שוליים

קטגוריה:1958 בישראל: ספורט
קטגוריה:1959 בישראל: ספורט
קטגוריה:תחרויות כדורסל ב-1958
קטגוריה:תחרויות כדורסל ב-1959
קטגוריה:עונות בגביע המדינה בכדורסל
גביע המדינה בכדורסל 1961/1962

**גביע המדינה בכדורסל ל[[עונת 1961/1962 בליגה הלאומית בכדורסל|עונת]]** **1961/1962** היא התחרות החמישית מאז היווסדו של המפעל.

הפועל תל אביב זכתה בגביע הראשון בתולדותיה, לאחר שניצחה במשחק הגמר את מכבי תל אביב, מה שהיווה את אובדן הגביע הראשון למכבי תל אביב.

## סיבוב שני

## שמינית הגמר

## רבע הגמר

## חצי הגמר

## הגמר
הפועל תל אביב זכתה בגביע המדינה הראשון בתולדותיה. הפסד הגביע הראשון למכבי תל אביב.

המשחק הדרמטי הגיע לשוויון 48-48, והוכרע על ידי ארז לוסטיג בסל ניצחון, 20 שניות לסוף, שקבע 48–50 להפועל.

## קישורים חיצוניים
* אלישע שוחט, ספר הכדורסל הישראלי, עמודים 89-91
*קבוצת הכדורסל של הפועל תל אביב זכתה בגביע המדינה, למרחב, 15 באוגוסט 1962
*לאחר רעש משחקי גמר גביע המדינה, מעריב, 16 באוגוסט 1962

## הערות שוליים

קטגוריה:1961 בישראל: ספורט
קטגוריה:1962 בישראל: ספורט
קטגוריה:תחרויות כדורסל ב-1961
קטגוריה:תחרויות כדורסל ב-1962
קטגוריה:עונות בגביע המדינה בכדורסל
זה יבוא פתאום

**זה יבוא פתאום** הוא סינגל שהוקלט על ידי הזמרת-יוצרת הישראלית עפרה חזה. השיר יצא לאור באפריל 1994, כסינגל מתוך אלבומה השישה עשר, כל הנשמה, על ידי חברת התקליטים NMC יונייטד.

השיר הגיע למקום השלישי במצעד של רשת ג'.

## רקע וכתיבה
השיר נכתב על ידי בצלאל אלוני והולחן על ידי אילן וירצברג. השיר הוא שיר פופ קצבי אשר מאפיין כמה שירים נוספים מתוך האלבום כל הנשמה. השיר יצא כסינגל באפריל 1994, ביחד עם השיר "מיליון".

## וידאו קליפ
הוידאו קליפ המלא של השיר הועלה ליוטיוב ב-10 באוגוסט 2010. בתחילת הקליפ, ניתן לראות קהל מאזינים יושבים, ולאחר מכן את עפרה חזה עולה לבמה. בהמשך, ניתן לראותה שרה את השיר בליווי להקה.

ב-4 ביוני 2017, הועלה הקליפ מחדש ליוטיוב בהפרדה גבוהה.

## מיקומי שיא

## קישורים חיצוניים

## הערות שוליים

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי בצלאל אלוני
קטגוריה:שירים על זמן
קטגוריה:סינגלים בהוצאת NMC יונייטד אנטרטיינמנט
עמנואל סוודנבורג

**עמנואל סבידנבורג** (בשוודית: **Emanuel Swedenborg**; 29 בינואר 1688 בסטוקהולם, שוודיה – 29 במרץ 1772 בלונדון, בריטניה) היה איש אשכולות שוודי: מהנדס מכרות, אסטרונום, פיזיולוג של המח ואיש דת נוצרי. נחשב לאבי המינרלוגיה- תורת המינרלים ולאבי חקר המח. למרות הישגיו המדעיים הרבים, התפרסם בעיקר לאחר שחווה לטענתו חלומות וחזיונות שהגיעו מאלוהים, אשר הובילו אותו לכתיבת סדרה של ספרי דת, המפורסם שבהם "גן עדן וגיהנום"  שחובר ב-1758.

## ביוגרפיה
סוודנבורג נולד בסטוקהולם ב-29 ינואר 1688, כבנו של הכומר לותרני והפרופסור לתאולוגיה, יספר סוודברג, שמונה מאוחר יותר לבישוף של סקארה, ואשתו שרה בהם. ב-1709, בגיל 21, סיים את לימודיו באוניברסיטת אופסלה ולאחר מכן החל לתור ברחבי אירופה. הרחיב את לימודיו האקדמיים בנושאים שונים במהלך שהותו באנגליה ובהולנד.

בשנת 1715 פרסם כתב עת, "דדלוס היפרבורוס", שהוקדש לחקירה מדעית. כתב את החיבור במטרה לעורר את הפיתוח והמחקר בשוודיה, בה האמין שקיים חוסר מידע ביחס למדינות אירופאיות אחרות. המאמרים כיסו מגוון רחב של נושאים שונים, וחלק מהמצאותיו השונות, לרבות מכונית מעופפת, צוללת, משאבת ואקום, מערכת נעילת מים, נשק אוטומטי וכלי נגינה אוניברסליים. בעקבות פרסום המאמר מונה לפקיד שומה בקולג' המלכותי למכרות בסטוקהולם על ידי צ'ארלס השנים עשר, מלך שוודיה. ב-1719 הוענק לו תואר אצולה ושינה שמו לסוודנבורג. בנוסף ל"דדלוס" פרסם 3 ספרים נוספים ועסק כמהנדס על מספר המצאות מכניות ופרויקטים צבאיים.

ב-1741, בהיותו בן 53, החל לראות "חזיונות משיח" מיסטיים והגיע לתובנה שעליו לפתוח בקריירה חדשה בה "ישרת את אלוהים". עד סוף ימיו עסק בלימוד התנ"ך ופרסום יצירות שעסקו ב"משמעות הנסתרת" של התנ"ך. אחת מהן, "Arcana Coelestia Disclosue" כללה 8 כרכים בלטינית. נפטר בשנת 1772.

## תיאוריה ואמונות דתיות
סוודנבורג האמין כי נשמות לא נשלחות ישירות לגן עדן או לגיהנום אחרי המוות, אלא עוברות תהליך זיקוק ובירור, במהלכו טבען המוסרי נחשף בשלמות והופך לעובדה בלתי נמנעת. לאחר מכן, הנשמות הטובות הולכות לגן עדן והרעות לגיהנום, מתוך בחירה חופשית; נשמה חוטאת יכולה עקרונית ללכת לגן עדן, אבל מרגע שהתוודעה לטבעה האמיתי, היא לא רוצה בכך. ע"פ מודל זה החוטא לא רק מביא את עצמו לגיהנום, הוא יכול לעזוב אם רק יבין מה עשה לא נכון וישנה את דרכיו, אך הוא לא יעשה זאת לעולם, כי אם היה מסוגל להשתנות הוא לא היה בגיהנום מלכתחילה.

נטען כי תאוריית הערפילית העוסקת באופן היווצרות מערכת השמש, שהציע ב-1775 עמנואל קאנט, מבוססת על רעיון ראשוני של סוודנבורג שהוצע ב-1734, אשר ייתכן ומבוססת על תאוריה של רנה דקארט.

## פרסומים
* Heaven and Hell
* Divine Love and Wisdom
* Arcana Coelestia
* Awaken from Death
* The Four Doctrines with the Nine Questions

## קישורים חיצוניים

*  ציטוטים של גדולי האישים
* Books by Emanuel Swedenborg
* מעשה בהפתעה חד-פעמית, בלוג
* 
* 
* 
* 

קטגוריה:מדענים שוודים
קטגוריה:אסטרונומים שוודים
קטגוריה:פילוסופים שוודים
קטגוריה:סופרים שוודים
קטגוריה:חיים לאחר המוות
קטגוריה:ויליאם בלייק
קטגוריה:מיסטיקנים
קטגוריה:ילידי 1688
קטגוריה:נפטרים ב-1772
גביע המדינה בכדורסל 1960/1961

**גביע המדינה בכדורסל ל[[עונת 1960/1961 בליגה הלאומית בכדורסל|עונת]]** **1960/1961** היא התחרות הרביעית מאז היווסדו של המפעל.

מכבי תל אביב זכתה בגביע הרביעי בתולדותיה, לאחר שניצחה במשחק הגמר את הפועל חולון.

## סיבוב שני

## סיבוב שלישי

## שמינית הגמר

## רבע הגמר

## חצי הגמר

## הגמר
מכבי תל אביב זכתה בגביע המדינה הרביעי בתולדותיה.

אחרי מחצית ראשונה שהסתיימה ב-23–32 למכבי, היא פתחה את המחצית השנייה בריצה מדהימה 3–33, ואלמלא שיתף המאמן יהושע רוזין את כל שחקני הספסל, הפער בסיום היה אף גבוה יותר.



## קישורים חיצוניים
* אלישע שוחט, ספר הכדורסל הישראלי, עמודים 82-83
*משר לרר, מכבי תל אביב השתעשע - וזכה גביע, מעריב, 16 בנובמבר 1961
* 

## הערות שוליים

קטגוריה:1960 בישראל: ספורט
קטגוריה:1961 בישראל: ספורט
קטגוריה:תחרויות כדורסל ב-1960
קטגוריה:תחרויות כדורסל ב-1961
קטגוריה:עונות בגביע המדינה בכדורסל
כלבם של בני בסקרוויל (סרט, 1932)

**כלבם של בני בסקרוויל** (באנגלית: **The Hound of the Baskervilles**) הוא סרט מסתורין בריטי משנת 1932 בבימויו של גארת' גאנדרי ובכיכובם של ג'ון סטיוארט, רוברט רנדל, ופרדריק לויד. הסרט מבוסס על הרומן "כלבם של בני בסקרוויל" מאת ארתור קונאן דויל. שרלוק הולמס נקרא לחקירת מוות חשוד בדארטמור. חברת ההפקה הייתה Gainsborough Pictures. הסופר אדגר וואלאס כתב את התסריט.

## הפקה
סרט זה היה העיבוד הקולנועי הראשון של הרומן "כלבם של בני בסקרוויל". תקציב הסרט היה 25,000 ליש"ט.

ב-28 בפברואר 1931 צולמה בתחנת הרכבת לאסטלי הסצנה בה נראים שרלוק הולמס ודוקטור ווטסון מגיעים לתחנה.

במשך שנים רבות סברו שרק הצילומים, ללא הקול, עדיין קיימים. אולם ב-1991 נתרם למכון הסרטים הבריטי (BFI), סט שלם של התשלילים והפסקול על ידי Rank Corporation. הסרט נמצא בשלמותו בארכיון BFI.

## צוות השחקנים
* ג'ון סטיוארט – סר הנרי בסקרוויל
* רוברט רנדל – שרלוק הולמס
* פרדריק לויד – דוקטור ווטסון
* הת'ר אנג'ל – בריל סטפלטון
* רג'ינלד באך – סטפלטון
* וילפרד שיין – דוקטור מורטימר
* סם לייבסי – סר הוגו בסקרוויל
* הנרי האלט – ברימור
* סיביל ג'יין – גברת ברימור
* אליזבת ווהן – גברת לורה ליונס

## קבלה
המבקרים מצאו שהסרט לוקה בחסר. Bioscope טען "הסרט נשען על הדיאלוגים של אדגר וואלאס יותר מאשר על העלילה". ב-Picturegoer נכתב ש"הסרט אינו עושה צדק עם הסיפור המרתק של ארתור קונאן דויל".

## קישורים חיצוניים

## הערות שוליים

קטגוריה:סרטי 1932
קטגוריה:סרטי שחור-לבן בריטיים
קטגוריה:סרטי מסתורין בריטיים
קטגוריה:סרטי שרלוק הולמס
קטגוריה:סרטים באנגלית
מתקפת הטרור בניירובי (2019)

**מתקפת הטרור בניירובי** הוא פיגוע טרור אסלאמי אשר החל ב-15 בינואר 2019, כשמחבלים חמושים מארגון א-שבאב הסומלי הסתערו על מתחם בית המלון "דוסיט" ומשרדים בשכונת וסטלנדס בניירובי, קניה.

## הפיגוע
המחבלים אשר מספרם נע בין 4 ל-6, הגיעו למתחם עם שני כלי רכב. בסביבות השעה 14:30 - שעון מקומי, נשמעו יריות ו-2 פיצוצים.
אחד מהתוקפים הלך בחשאיות ופוצץ את עצמו ליד מסעדה. בעקבות הפיצוץ, כלי רכב שחנו בסמוך הוצתו והחלו לבעור. לאחר הפיצוץ, המחבלים הנותרים כפו על אנשי האבטחה באמצעות ירי שיפתחו להם את השערים, התבצרו במלון ופתחו באש.

כוחות מיוחדים מהיחידה ללוחמה בטרור נשלחו להילחם בהם, אליהם חברו בהמשך לוחם מטעם יחידת הקומנדו הבריטית, SAS ומספר לוחמים מיחידת אריות הים של צבא ארצות הברית. בעוד כשהיו בטוחים כי המתקפה כבר הסתיימה יום לפני והתוקפים נוטרלו, למחרת, בבוקרו של 16 בינואר נשמעו יריות נוספות.
כוחות הביטחון הקנייתיים השלימו את ההשתלטות על המתחם למחרת, ב-16 בינואר בשעה 10 בבוקר. בפיגוע נהרגו 21 אזרחים, מתוכם, חמישה שאינם קנייתים. בנוסף לחמישה תוקפים שנהרגו. עוד דווח כי אחד המחבלים נעצר. פעילים מארגון א-שבאב האסלאמי נטלו את מלוא אחריותם למעשה הטרור. יש אשר השוו מתקפה זו עם מתקפת הטרור בקניון וסטגייט שבמהלכה נהרגו 67 בני אדם.

תחילה הודיע נשיא קניה, אוהורו קניאטה, כי 14 בני אדם נהרגו; בארגון הצלב האדום של קניה הודיעו כי מספר ההרוגים עומד על 24. אולם למחרת דווח על מותם של 21 בני אדם ו-5 תוקפים.

ארגון א-שבאב נטלו אחריות על הפיגוע, כשהם מצהירים כי המתקפה בוצעה "בתגובה להחלטתו של נשיא ארצות הברית דונלד טראמפ להכיר בירושלים כבירתה של ישראל".

## אחרית דבר
עם תום אירועי המתקפה, הכריזה המשטרה על המקום כזירת פשע פעילה, וסגרה אותו לציבור. סוכנויות הביטחון הצליחו לאתר את מקום מגוריהם של חשודים נוספים בטרור. ב-17 בינואר הכריזו בארגון הצלב באדום של קניה על איתורן של כל הגופות אשר נעדרו. משטרת קניה שובחה על תגובתה המיידית שהצילה למעלה מ-700 איש ששהו במתחם בעת המתקפה. ב-19 בינואר 2019 דווח על מעצרם של 2 מסייעי טרור, כמו כן נעצרו 5 פעילי טרור נוספים, בתוכם קנדי בחשד למוערבותם במתקפה.

## ראו גם
* הפיגוע בקניון וסטגייט

## הערות שוליים

קטגוריה:ניירובי
קטגוריה:פיגועי טרור בקניה
קטגוריה:אפריקה: פיגועי טרור אסלאמי
קטגוריה:פעולות טרור ב-2019
קטגוריה:2019 באפריקה
מחלף ציפורית

**מחלף ציפורית** הוא מחלף ב, בסמוך לפארק תעשייה ציפורית וליישוב רומת אל-הייב. המחלף מאפשר גישה מכביש 77 אל אזור התעשייה, ונסיעה רצופה ללא רמזורים או צמתים בכביש 77. המחלף בנוי מגשר ושני מעגלי תנועה ומאפשר מעבר בין כל הדרכים המתחברות אליו.

המחלף נבנה כחלק מפרויקט למחלוף של 4 צמתים בכביש 77 בהשקעה של 360 מיליון שקלים. הפרויקט החל ברבעון השלישי של שנת 2016.

המחלף מקשר את דרום הארץ ומרכזה לכנרת, ל ולרמת הגולן, וכמו כן משרת את תושבי עמק יזרעאל ונצרת.

## גלריה

קובץ:Tziporit 2.jpg
קובץ:Tziporit 3.jpg


## קישורים חיצוניים

* מחלף חדש לפארק התעשייה "ציפורית", עיריית נצרת עילית, 5 בספטמבר 2018

## הערות שוליים

ציפורית, מחלף
ציפורית
קטגוריה:הגליל התחתון: כבישים צמתים ומחלפים
פשה פארפני

**פאבל** "**פשה**" **פארפני** (**Pavel "Pasha" Parfeni**; נולד ב-30 במאי 1986) הוא זמר ומוזיקאי מולדובני. נציג מולדובה לאירוויזיון 2012 עם שירו "Lăutar", איתו הגיע לגמר במקום ה-11. הוא ייצג את מולדובה בשנית באירוויזיון 2023 שהתקיים בליברפול שבממלכה המאוחדת עם השיר "Soarele și luna".

## ביוגרפיה
פארפני נולד באורחיי, מולדובה, לאם מורה לפסנתר ולאב זמר וגיטריסט, מגיל צעיר למד נגינה בפסנתר. ב-2006 החל ללמוד באקדמיה למוזיקה, תיאטרון ואמנות.

ב-2007 הצטרף ללהקת "SunStroke Project" כאשר הם חיפשו סולן.

ב-2009 השתתפו חברי הלהקה בתחרות הלאומית לנציגות מולדובה באירוויזיון 2009, והגיעו למקום השלישי עם השיר "No Crime", שאותו הוא כתב והלחין. באותה שנה עזב את הלהקה על מנת להתפתח כזמר סולו.

הוא זכה במקום הראשון בפסטיבל מוזיקת פופ ברומניה, ובמקום השני בפסטיבל הבזאר הסלאבי בוויטבסק. הוא השתתף גם בפסטיבל איל הזהב.

ב-2010 וב-2011 ניסה לייצג את מולדובה בתחרות הזמר של האירוויזיון, אך לא הצליח.

ב-2012 נבחר לראשונה לייצג את המדינה באירוויזיון 2012. בחצי הגמר הגיע למקום החמישי, והעפיל לגמר, בו סיים במקום ה-11.

לקראת אירוויזיון 2023 נבחר בשנית לייצג את המדינה בתחרות האירוויזיון עם השיר "Soarele și luna". ב-11 במאי 2023 ביצע פארפני את "Soarele și luna" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. מולדובה הופיעה כמדינה ה-18, לפני אוקראינה ואחרי ארמניה.

## קישורים חיצוניים
* 

* פשה פארפני באתר rateyourmusic.com

## הערות שוליים

קטגוריה:זמרים מולדובנים
קטגוריה:משתתפי אירוויזיון 2012
קטגוריה:משתתפי אירוויזיון 2023
קטגוריה:נציגי מולדובה באירוויזיון
קטגוריה:מוזיקאים מולדובנים
קטגוריה:משתתפי The Voice
קטגוריה:מולדובנים שנולדו ב-1986
מקס ג'ייסון מאי

**מקס ג'ייסון מאי** (נולד בשם: **Miro Šmajda**; נולד ב-27 בנובמבר 1988) הוא זמר-יוצר ומוזיקאי סלובקי.

## ביוגרפיה
מאי נולד בשם מירו סמאזדה בעיר קושיצה. ב-2004 החל את קריירת המוזיקה שלו כזמר ונגן גיטרה בלהקת "Skivers", לאחר מכן גם ניגן בלהקת ההבי מטאל "Blackened".

ב-2009 השתתף בתוכנית "צ'כוסלובק איידול" (Česko Slovenská SuperStar), הגרסה המשותפת של צ'כיה וסלובקיה לתוכנית אמריקן איידול, שם זכה להצלחה כשהעפיל למקום השני. ב-2010 ביצע סיבוב הופעות עם להקתו "Terrapie" ברחבי סלובקיה וצ'כיה, באותה שנה גם הוציא עמם אלבום.

ב-2012 נבחר לייצג את סלובקיה באירוויזיון עם השיר "Don't Close Your Eyes" (אל תעצמי את עינייך), אותו כתב והלחין.

מאי הוא טבעוני ופעיל למען זכויות בעלי החיים.

## קישורים חיצוניים

* 

## הערות שוליים

קטגוריה:זמרים סלובקים
קטגוריה:טבעונים
קטגוריה:נציגי סלובקיה באירוויזיון
קטגוריה:משתתפי אירוויזיון 2012
קטגוריה:סלובקים שנולדו ב-1988
ג'נט אביעד

**ג'נט אביעד** (נולדה ב-1943 בפילדלפיה, פנסילבניה) היא סוציולוגית ואשת חינוך ישראלית, ילידת ארצות הברית, שכיהנה כמרצה בכירה בבית הספר לחינוך של האוניברסיטה העברית בירושלים ונמנתה עם מנהיגי תנועת שלום עכשיו. כמו כן עסקה בפעילות פילנתרופית בתחום קידום החינוך בתפקיד מנהלת השלוחה הישראלית של הקרן הקנדית צ'ארלס ואנדראה ברונפמן, שנקראה "קרן קרב", ופעלה עד סגירתה בשנת 2015.

## ביוגרפיה
ג'נט אביעד נולדה ב-1943 בשם ג'נט לוזי קופלר למשפחה יהודית בעיר פילדלפיה בארצות הברית, כילדה אמצעית בין שלושה ילדים. אביה, אבוט קופלר, יליד סקוטלנד, היה בעל חנות לרהיטים, ואמה אליזבת לבית רוזנפלד, הייתה ילידת ארצות הברית. האם עמדה בראש רשת בתי הספר אורט באזור פילדלפיה. אביעד סיימה בשנת 1963 לימודים לתואר ראשון ב ובהמשך למדה באוניברסיטת קליפורניה בסנטה ברברה.

היא עלתה לישראל בשנת 1972 עם בעלה השני, פרופ' תומאס פ. או'די, סוציולוג של הדת, ממוצא אירי-אמריקאי קתולי, שכיהן כפרופסור אורח באוניברסיטה העברית בירושלים. בהמשך הם נפרדו, והיא התאזרחה בישראל יחד עם בנם, מיכאל. היא עבדה כמרצה בכירה בבית הספר לחינוך של האוניברסיטה העברית בירושלים ובשנת 1978 נמנתה עם מייסדיה של תנועת שלום עכשיו. אביעד הייתה חברה במועצת המנהלים של המרכז הישראלי לחדשנות בחינוך. היא פרסמה ספרים ומאמרים בתחום הסוציולוגיה של הדת ובתחום החינוך. אביעד  נודעה גם כמנהלת השלוחה הישראלית של תוכנית קרב לקידום החינוך במסגרת קרן צ'ארלס ואנדראה ברונפמן, שפעלה בישראל עד שנת 2015.

### חיים אישיים
אביעד הייתה נשואה שלוש פעמים: בעלה הראשון היה שיינדלין. בעלה השני היה תומאס פ. או'די, אבי בנה, מיכאל תומאס אביעד. אחר כך הייתה בת זוגו של חוקר הספרות והפילוסוף פרופ' מנחם ברינקר עד למותו בשנת 2016. בנה מיכאל אביעד (יליד 1969) הגיע בצעירותו לכותרות, כשבשנת 2002, בימי האינתיפאדה השנייה, התראיין כחייל  שהשתתף בפעילות לשחרור בני ערובה בכנסיית המולד בבית לחם. הוא הקים יחד עם אשתו את המגזין *A* *Sweet Life* שהוקדש להתמודדות עם הסוכרת.

## מבחר פרסומים
* 1968 - **Sociology of Religion** - יחד עם תומאס פ. אודיי
* 1983 - **Return to Judaism. Religious Renewal in Israel**
* 1989 - **עיונים בחינוך היהודי כרך ד**, עריכה יחד עם אבי כצמן
* **Studies in Jewish Education IV: Curriculum and the teaching of Hebrew**
* **Religion and Politics in Israel**, עם דניאל אלעזר - בספר . Religion and Politics in the Middle East 1981 בעריכת Michael Curtis

## קישורים חיצוניים

* באתר jewschool על פעילותה בתנועת שלום עכשיו
* דבריה אחרי רצח רבין
* על קרן קרב ותרומתה של ג'נט אביעד
* הספד לאנדראה ברונפמן - מאת ג'נט אביעד בארכיב הנשים היהודיות 2016
* באתר הגנאלוגי geni
* הודעה על מות אמה, אליזבת קופלר לבית רוזנפלד South Florida Sun Sentinel 2000

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:סוציולוגיות ישראליות
קטגוריה:סוציולוגים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:סגל האוניברסיטה העברית בירושלים: חינוך
קטגוריה:חברי שלום עכשיו
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1970
קטגוריה:עולים בשנות ה-1970
קטגוריה:בוגרות אוניברסיטת קליפורניה בסנטה ברברה
קטגוריה:בוגרי אוניברסיטת קליפורניה בסנטה ברברה
קטגוריה:ישראליות שנולדו ב-1943
קטגוריה:ישראלים שנולדו ב-1943
יוסטיין הסלגורד

**יוסטיין הסלגורד** (בנורווגית: **Jostein Hasselgård**; נולד ב-24 במרץ 1979) הוא זמר נורווגי.

## ביוגרפיה
הסלגורד נולד בפרדריקסטאד, בגיל שש החל לנגן בפסנתר, הוא למד באקדמיה הנורווגית למוזיקה באוסלו.

באירוע ה-"מלודי גרנד פיקס" 2003, התחרות הנורווגית בה הזוכה מייצג את נורווגיה באירוויזיון, הוא זכה במקום הראשון עם הבלדה "I'm Not Afraid to Move On" (אני לא מפחד להמשיך), באירוויזיון 2003 שנערך בריגה הוא הגיע למקום הרביעי עם 123 נקודות.

הוא היה חבר בלהקת " Hasselgård" וביחד עמם הוציא ב-2006 את האלבום "A few Words".

בשנת 2010 השתתף בשעשועון המוזיקלי "Beat for Beat" בו שני זוגות מוזיקאים מתחרים ביניהם במשימות בתחום המוזיקה.

בנוסף לעיסוקו המוזיקלי הוא עובד כגנן בגן ילדים.

## קישורים חיצוניים

* 
* 

קטגוריה:זמרים נורווגים
קטגוריה:משתתפי אירוויזיון 2003
קטגוריה:משתתפי מלודי גרנד פרי
קטגוריה:נציגי נורווגיה באירוויזיון
קטגוריה:גננים
קטגוריה:נורווגים שנולדו ב-1979
עלי עפיף

**עלי עפיף** (נולד ב-20 בינואר 1988) הוא כדורגלן קטרי ממוצא תימני וטנזני המשחק בעמדת החלוץ באום סלאל ובנבחרת קטר.

## חיים אישיים

לעפיף שישה אחים ואחיות. אביו, חסן עפיף אל יאפיי הוא ממוצא תימני שנולד בעיר מושי שבטנזניה. הוא שיחק בקבוצות בליגה המקומית ובסומליה עד שהגיע לקטר כדי לשחק עבור אל איתיחאד. אמו, פאיזה מגיעה מתימן.

לעלי יש אח כדורגלן בשם אכרם עפיף, המשחק גם הוא בנבחרת.

## תארים
;א-סד
*ליגת העל הקטרית: , , 
*גביע האמיר הקטרי: , 
*גביע קטר: , , 
*גביע שייח' יאסים: 
*גביע כוכבי קטר: 
*ליגת האלופות האסיאתית: 

;א-דוחייל
*ליגת העל הקטרית: , , , , , 2019/2020, 2022/2023
*גביע האמיר הקטרי: , , 2019, 2022
*גביע קטר: , , , 2023
*גביע השייח' יאסים: , 

;נבחרת קטר
*גביע אסיה בכדורגל: 2019

## קישורים חיצוניים

קטגוריה:כדורגלנים קטרים
קטגוריה:חלוצי כדורגל קטרים
קטגוריה:כדורגלני א-סד
קטגוריה:כדורגלני א-דוחייל
קטגוריה:כדורגלני אום סלאל
קטגוריה:דוחה: כדורגלנים
קטגוריה:כדורגלני גביע אסיה 2007
קטגוריה:כדורגלני גביע אסיה 2011
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:קטרים ממוצא טנזני
קטגוריה:קטרים ממוצא תימני
קטגוריה:כדורגלני נבחרת קטר
קטגוריה:ילידי 1988
אלקטרומוטה

**אלקטרומוט** (בגרמנית: **Electromote**) היה הטרוליבוס הראשון בעולם, אשר הוצג בברלין ב-29 באפריל 1882 על ידי המהנדס והממציא  הגרמני הד"ר ארנסט ורנר פון סימנס והתבסס על רעיון הנעתו של כלי רכב באמצעות מקור חשמלי חיצוני קבוע.

דגם ה"אלקטרטמוטה" נבנה על ידי חברת הנדסת החשמל "Siemens & Halske"  ש-ארנסט ורנר פון סימנס היה מיסדה. מאוחר יותר הפכה לסימנס.

## "אלקטרומוטה"

* דגם ה-"אלקטרומוטה" פעל נסיונית בין ה-29 באפריל 1882 עד 13 ביוני 1882 במסלול של 540 מטרים מתחנת הרכבת "אלנזה" בברלין  ל"שטרסה מספר 5" (Straße No. 5), ומשם ל"שטרסה מספר 13 (Straße No. 13) בפרבר "Halensee"  בברלין. 
* מסלול המבחן היה שטוח לחלוטין, על דרך עפר.
* ב-20 ביוני 1882 פורק מסלול המבחן.
* גוף הרכב - כרכרה פתוחה שיועדה לנהג + 8 נוסעים אשר ישבו על 2 ספסלי אורך.
* 4 גלגלי ברזל מעץ רגיל, לא סימטריים (קוטר הגלגלים הקדמיים קטן משמעותית מקוטר הגלגלים האחוריים).
* 2 מנועי חשמל המפיקים 2.2 קילוואט, המשדרים את הכוח באמצעות כונן שרשרת הגלגלים האחוריים.
* מתח חשמלי - 550 וולט.
* תמסורת החשמל ל"אלקטרומוטה" הועברה על ידי כבל גמיש, על ידי 4 צירים שחוברו ל-8 גלגליות, אשר רץ לאורך קווי החשמל. הקוטב של 2 המוטות היה עשוי מחוטי נחושת ונתלה על 50 עמודי מתכת של פלדה.

## תמונות

קובץ:Berlinxj0.jpg | "אלקטרומוטה" 
קובץ:Halensee.jpg | "אלקטרומוטה" 
קובץ:First Trolleybuss of Siemens in Berlin 1882.gif | "אלקטרומוטה" 



קובץ:Berlin Halensee 1893.jpg | פרבר "Halensee" , שם בוצעה הנסיעה הראשונה של ה"אלקטרומוטה" בברלין (1893)
קובץ:Werner-von-Siemens.png | ארנסט ורנר פון סימנס - ממציא ומפתח ה"אלקטרומוטה"


## ראו גם
* טרוליבוס

## לקריאה נוספת
* "אלקטרומוטה" - תמונות

## קישורים חיצוניים

* 

## הערות שוליים

קטגוריה:טרוליבוס
קטגוריה:כלי רכב שהושקו ב-1882
קטגוריה:כלי רכב גרמניים
קולנוע חוף

**קולנוע חוף** הוא בית קולנוע שפעל משנת 1932 עד ראשית שנות ה-90, והיה בית הקולנוע הראשון בחדרה.

## היסטוריה
בית הקולנוע הוקם בשנת 1932 על ידי חיים פליישמן. שמו המקורי היה "קולנוע חף", על שם מייסדו, ואולם ברבות השנים נודע הקולנוע בשם "קולנוע חוף". את בית הקולנוע תכנן האדריכל חיים סוקולינסקי.

קולנוע חוף היה הראשון שנפתח במושבה, והוקם ברחובה הראשי של חדרה (כיום רחוב הנשיא). בשל ממדיו הרחבים, מלבד הקרנות של סרטי קולנוע הועלו בו גם הצגות, קונצרטים ומופעי תרבות אחרים, לרבות בשבתות. כבר מפתיחתו שימש המקום להתכנסויות פוליטיות ארציות.

בפברואר 1941 נערך בקולנוע נשף גדול בהשתתפות אמנים מתיאטרון הבימה והאוהל לרגל יובל ליסודה של חדרה.

ברבות השנים נבנו בחדרה בתי קולנוע נוספים:"קולנוע חדרה" ו"גן זוהר" במרכז העיר וכן בתי קולנוע בשכונות בית אליעזר, גבעת אולגה ונווה חיים. קולנוע חוף נסגר בראשית שנות ה-90, בתקופה בה נפתחו ארבעה אולמות קולנוע בקניון לב חדרה שהופעלו על ידי רשת לב ונסגרו בעשור הראשון של המאה ה-21.

לאחר סגירת קולנוע חוף הוסב מבנהו לאולם אירועים בשם "ארמון דוד". בפיגוע באולם האירועים שבוצע בשנת 2002 פרץ למקום מחבל ורצח שישה אזרחים.

## בתרבות
קולנוע חוף הונצח בשיר שכתב אהוד מנור וביצע שלמה גרוניך בתחילת שנות ה-90. מנור, בן בנימינה הסמוכה למושבה חדרה, נהג לבקר במקום בילדותו. גרוניך שגדל בחדרה נהג אף הוא לבלות במקום.

## קישורים חיצוניים
* מילות השיר קולנוע חוף, באתר שירונט
* 
קטגוריה:חדרה: תרבות
קטגוריה:היישוב: בתי קולנוע
קטגוריה:ישראל: בתי קולנוע
כנסיית הזיכרון ג'ורג' הקדוש

**כנסיית הזיכרון ג'ורג' הקדוש** (באנגלית: **Saint George's Memorial Church**) היא כנסייה אנגליקנית, השוכנת בעיר איפר שבבלגיה. היא מוקדשת להנצחת זכרם של חללי צבאות חבר העמים הבריטי, שנפלו בקרבות סביב העיר במלחמת העולם הראשונה. זוהי אחת משתי האנדרטאות העיקריות בעיר לנופלים, יחד עם אנדרטת שער מנן.

## הקמת הכנסייה
הרעיון להקים כנסייה אנגליקנית באיפר עלה כבר בשנת 1919. בשנה שלאחר מכן הוקמה **ליגת איפר** (שיושב הראש שלה היה הפילדמרשל פרנץ', שפיקד על הכוחות הבריטים באירופה בשנים 1914-1916). היא נטלה את קידום הרעיון לידיה במטרה להקים כנסייה לזכר מאות אלפי הנופלים סביב העיר, שתשרת גם את קרוביהם אשר יפקדו את האזור. בשנת 1924 החלה הליגה לגייס תרומות להקמת הכנסייה ופנתה לאדריכל רג'ינלד בלומפילד - מהאדריכלים שתכננו את אנדרטאות האימפריה הבריטית למלחמה באירופה - על מנת שיכין לה תוכנית. מספר אתרים להקמת הכנסייה נבחנו ובהם שער ליל - מבוא העיר הדרומי הפונה אל הדרך לעיר ליל שבצרפת, אך לבסוף נמצא מגרש מתאים לבנייה במרכז העיר. ב-1927 החלה הבנייה והכנסייה - ביחד עם בית ספר לילדים בריטים שנבנה לצידה - נחנכו על ידי הבישוף מפולהאם ב-24 במרץ 1929.

לאחר פרוץ המערכה על בלגיה וצרפת במאי 1940 נסגר בית הספר שליד הכנסייה ו-100 תלמידיו פונו לבריטניה. הוא לא נפתח שוב. במהלך ארבע שנות הכיבוש הגרמני של בלגיה החביאו תושבי איפר רבים מפריטי הזיכרון של הכנסייה לבל ייבזזו. הכנסייה לא נפגעה במהלך הכיבוש.

## הכנסייה
הכנסייה היא מבנה לבנים מלבני בעל גג רעפים משופע. צריח ובו הכניסה למבנה צמוד אליו מצפון ואל חלקו האחורי, ממערב, צמודה קפלה מעוגלת.

אולם הכנסייה מכיל כ-200 מקומות ישיבה. הוא מעוטר בפריטי זיכרון רבים לנופלים במלחמה, שרבים מהם נתרמו לכנסייה על ידי ארגונים, משפחות ויחידים. הם כוללים 11 חלונות ויטראז', דגלים לאומיים וצבאיים, כ-400 לוחיות זיכרון - לחיילים, לקבוצות של חיילים וליחידות, ואף כריות כריעה למתפללים שעליהן רקומים סמלי יחידות צבאיות. לוחיות זיכרון חדשות מתווספות לאולם דרך קבע.

בשנת 2017, במסגרת אירועי מלאת מאה שנה למלחמת העולם הראשונה, הותקנה בצריח הכנסייה מערכת של שמונה פעמונים חדשים.

הכנסייה מקיימת אירועים שונים, ששיאם בטקס הזיכרון הנערך בה מדי שנה ב-11 בנובמבר, יום שביתת הנשק במלחמת העולם הראשונה.

## גלריה

תמונה:St. George's Church Ypres 01.JPG|מראה חלקי של אולם הכנסייה
תמונה:Ieper - Saint George's Memorial Church - Stained glass.jpg|חלון ויטראז' בכנסייה
תמונה:Flags in St. George Memorial Church in Ypres - panoramio.jpg|דגלים באולם הכנסייה
תמונה:St George Memorial Church in Ypres - Memorial to Sir John French - panoramio.jpg|פרוטומה ולוח זיכרון בכנסייה לפילדמרשל פרנץ'


## קישורים חיצוניים

* אתר הכנסייה
* הכנסייה, באתר The Great War

ג'ורג' הקדוש
קטגוריה:איפר
קטגוריה:בלגיה: אנדרטאות למלחמת העולם הראשונה
קטגוריה:בריטניה במלחמת העולם הראשונה: אנדרטאות
גביע המדינה בכדורסל 1962/1963

**גביע המדינה בכדורסל ל[[עונת 1962/1963 בליגה הלאומית בכדורסל|עונת]]** **1962/1963** היא התחרות השישית מאז היווסדו של המפעל.

לאחר שבעונה הקודמת הפסידה מכבי תל אביב לראשונה את התואר, בעונה זו היא זכתה בו שוב לאחר ניצחון בגמר על הפועל תל אביב.

## סיבוב ג'

## סיבוב ד'

## שמינית הגמר

## רבע הגמר

## חצי הגמר

## הגמר
מכבי תל אביב זכתה בגביע המדינה החמישי בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 97-98
*מכבי תל אביב זכתה בגביע המדינה בכדורסל, הבקר, 18 ביולי 1963

## הערות שוליים

קטגוריה:1962 בישראל: ספורט
קטגוריה:1963 בישראל: ספורט
קטגוריה:תחרויות כדורסל ב-1962
קטגוריה:תחרויות כדורסל ב-1963
קטגוריה:עונות בגביע המדינה בכדורסל
אלכסנדר ויקטורנקו

**אלכסנדר סטפנוביץ' ויקטורנקו** (ברוסית: **Александр Степанович Викторенко**; 29 במרץ 1947 – 10 באוגוסט 2023) היה קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר.

## קורות חיים
אלכסנדר ויקטורנקו נולד בכפר בקזחסטן הסובייטית. לאחר סיום בית הספר התחיל לימודים בבית הספר של חיל האוויר הסובייטי באורנבורג ולאחר סיומו בשנת 1969 המשיך בשרות בחיל האוויר הסובייטי ביחידות שהיו כפופות לצי הבלטי.

בשנת 1978 נכלל ביחידת הקוסמונאוטים. בשנת 1979 התחשמל כתוצאה מטעות אנוש והיה ללא הכרה כ-17 שעות. בסופו של דבר השתקם והמשיך בהכנות לטיסות. במהלך השנים היה חבר צוות גיבוי לכמה משימות חלל.

בשנת 1987 שוגר ויקטורנקו בחללית סויוז TM-3 כמפקד צוות לצד אלכסנדר אלכסנדרוב ומוחמד פארס. הם התחברו לתחנת החלל מיר וביצעו כמה ניסויים.

בשנת 1989 שוגר בסויוז TM-8 לצד אלכסנדר סרברוב. הם התחברו למיר במסגרת משלחת מס' 5. הם ביצעו כמה מחקרים, לרבות פעילות חוץ רכבית וקליטת מודול חדש של תחנת החלל. ויקטורנקו חזר לכדור הארץ לאחר 166 ימים.

בשנת 1992 שוגר בסויוז TM-14 לצד אלכסנדר קאלרי וקלאוס דיטריך פאלדה. הם התחברו למיר במסגרת משלחת מס' 11 לתחנת החלל מיר עליה פיקד. הם ביצעו כמה מחקרים לרבות פעילות חוץ רכבית. חזר לאחר 145 ימים.

בשנת 1994 שוגר בסויוז TM-20 לצד ילנה קונדקובה ואולף מרבולד. הם התחברו למיר. בתחנת החלל כבר פעלה משלחת מס' 16 בפיקוד יורי מלנצ'נקו. לאחר ביצוע חפיפה החלו וקיטורנקו וצוותו (משלחת מס' 17) בביצוע תוכנית שכללה כמה מחקרים ופעילות חוץ רכבית. חזר לאחר 169 ימים.

בשנת 1997 עזב את יחידת הקוסמונאוטים.

נפטר ב-10 באוגוסט 2023 ונטמן בבית העלמין הצבאי הפדרלי להנצחה.

## קישורים חיצוניים
* תקציר נתונים, באתר ספייספאקטס
* נתונים, באתר אנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 

קטגוריה:קוסמונאוטים סובייטים
קטגוריה:קוסמונאוטים רוסים
קטגוריה:הלכי חלל רוסים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:טייסי חיל האוויר הסובייטי
קטגוריה:מפקדים בלגיון הכבוד
קטגוריה:מעוטרי עיטור מהפכת אוקטובר
קטגוריה:קצינים בלגיון הכבוד
קטגוריה:מעוטרי עיטור ההצטיינות למען המולדת
קטגוריה:אישים הקבורים בבית העלמין הצבאי הפדרלי לזכר הנופלים
קטגוריה:סובייטים שנולדו ב-1947
קטגוריה:רוסים שנפטרו ב-2023
דרוויצר גלייטר

**דרוויצר גלייטר** (בגרמנית: **Derwitzer Gleiter, Derwitzer Apparat**) היה כלי טיס למטרת גלישה אווירית שפותח על ידי המהנדס הגרמני אוטו ליליינטל בשנת 1891 בקיסרות הגרמנית.

ליליינטל היה האדם הראשון שתכנן ובנה גלשן אוויר שיכול היה לשאת אדם. בשל תרומתו הרבה לתחום זה והמידע הרב שצבר בחקירות שניהל על מעוף הציפורים, ליליינטל נחשב לאחד האישים המוכרים והמשפיעים ביותר מבין החלוצים בתחום התעופה. כלי התעופה אותו המציא מוכר כיום כגלשן אוויר.

את טיסותיו הראשונות ביצע ליליינטל בברלין באזור שהיה קרוי "Windmühlenberg" ממרומי גבעה מלאכותית שבנה. ליליינטל נעזר בכיסי אוויר שהגיעו למהירות של 10 מטר בשנייה. טווחי הטיסה הגיעו ל-25 מטר.

במהלך הניסוי צעק אל צלם שמוקם על הקרקע כדי לתמרן לתוך המיקום הטוב ביותר עבור הצילום

בשנת 1893 הגיע ליליינטל לטווחי טיסה של 250 מטר.

## "דרוויצר גלייטר"

* צוות: 1 טייס.
* אורך: 3,90 מטר.
* מוטת כנפיים: 7.62 מטר.
* שטח כנפיים: 10 מ"ר.
* משקל: 18 ק"ג (ריק).

## גלריה

קובץ:Otto Lilienthal repüléshez készül.jpg| "דרוויצר גלייטר"
קובץ:PlaneurLilienthal1.jpg | "דרוויצר גלייטר"
קובץ:Berlin Technikmuseum Derwitzer Apparat.jpg | "דרוויצר גלייטר"


## ראו גם
* גלישה אווירית
* דאון
* ליליינטל נורמל-זגל-אפראט
* ליליינטל בי-פלאן

## לקריאה נוספת
* Nitsch, Stephan. Vom Sprung zum Flug (From the jump to the flight). Berlin, Brandenburgisches Verlagshaus, 1991. .Modified second edition: Die Flugzeuge von Otto Lilienthal. Technik - Dokumentation - Rekonstruktion. (The airplanes of Otto Lilienthal. Technique - Documentation - Reconstruction). Otto-Lilienthal-Museum Anklam, 2016. .

## קישורים חיצוניים

## הערות שוליים

קטגוריה:1891 במדע
קטגוריה:גרמניה: המצאות
קטגוריה:גרמניה: מדע וטכנולוגיה
קטגוריה:דאייה
קטגוריה:המצאות במאה ה-19
קטגוריה:כלי טיס גרמניים
גביע המדינה בכדורסל 1964/1965

**גביע המדינה בכדורסל ל[[עונת 1964/1965 בליגה הלאומית בכדורסל|עונת]]** **1964/1965** היא התחרות השמינית מאז היווסדו של המפעל.

מכבי תל אביב הגנה על תוארה וזכתה בו בפעם השביעית, לאחר ניצחון בגמר על הפועל תל אביב.

## סיבוב רביעי

## שמינית הגמר

## רבע הגמר

## חצי הגמר
הפועל חיפה הפסידה באופן טכני, בעקבות סירובה להמשיך את המשחק ללא משטרה לאחר תגרה אלימה בין השחקנים ופריצת הקהל.

## הגמר
מכבי תל אביב זכתה בגביע המדינה השביעי בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 110-113
*קבוצת מכבי תל אביב זכתה בגביע המדינה בכדורסל, חרות, 10 באוגוסט 1965

## הערות שוליים

קטגוריה:1964 בישראל: ספורט
קטגוריה:1965 בישראל: ספורט
קטגוריה:תחרויות כדורסל ב-1964
קטגוריה:תחרויות כדורסל ב-1965
קטגוריה:עונות בגביע המדינה בכדורסל
לטניבנטריקס

**לטניבנטריקס** (שם מדעי: *Latenivenatrix*; משמעות השם: "צייד מסתתר") הוא סוג של דינוזאור ממשפחת הטרודוניים אשר חי בסוף הקרטיקון. בעבר מאובניו נכללו בסוגים דומים כמו הטרודון והסטנוניצ'וזאורוס. רק ב-2017 הוא סווג כסוג נפרד על סמך כמה הבדלים קטנים במבנה האגן, הצלעות, הגפיים והלסתות. מאובניו ידועים רק מחפירה אחת שנמצאה בפארק הפרובינציאלי דינוזאור שבאלברטה, קנדה.

ככל הנראה הוא היה הגדול שבבני משפחת הטרודוניים עם גולגולת באורך 45 ס"מ ואורך 3-3.5 מטר. בדומה לקרוביו הוא היה בעל לסתות דקות עם שיניים מחודדות וגוף הבנוי לתנועה מהירה. הוא היה כנראה מכוסה נוצות. בדומה לקרוביו הוא היה אוכל-כול חכם שהיה פעיל בלילה ואולי שימר חום גוף.

על כמה מהמאובנים נמצאו עדויות אפשריות למומים מולדים אשר הדינוזאורים נולדו איתם ואולי מהם מתו לבסוף.

## קישורים חיצוניים

קטגוריה:טרודוניים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2017
גביע המדינה בכדורסל 1963/1964

**גביע המדינה בכדורסל ל[[עונת 1963/1964 בליגה הלאומית בכדורסל|עונת]]** **1963/1964** היא התחרות השביעית מאז היווסדו של המפעל.

מכבי תל אביב הגנה על תוארה וזכתה בו בפעם השישית, לאחר ניצחון בגמר על הפועל תל אביב.

## סיבובים מוקדמים

## סיבוב רביעי

## שמינית הגמר

## רבע הגמר

## חצי הגמר

## הגמר
מכבי תל אביב זכתה בגביע המדינה השישי בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 104-105
* קבוצת הכדורסל של מכבי תל אביב זכתה בגביע המדינה, חרות, 24 ביולי 1964

## הערות שוליים

קטגוריה:1963 בישראל: ספורט
קטגוריה:1964 בישראל: ספורט
קטגוריה:תחרויות כדורסל ב-1963
קטגוריה:תחרויות כדורסל ב-1964
קטגוריה:עונות בגביע המדינה בכדורסל
בקה (קמרון)

**בקה** (בצרפתית: **Beka**) היא עיירה בקמרון שנמצאת באזור הצפון.

## גאוגרפיה
בקה ממוקמת כ-251 ק"מ מבירת האזור גארואה וכ-403 ק"מ מבירת המדינה יאונדה. בנוסף, העיירה ממוקמת כ-150 ק"מ מהגבול של קמרון עם ניגריה, כ-265 ק"מ מהגבול של קמרון עם צ'אד וכ-215 ק"מ מהגבול של קמרון עם הרפובליקה המרכז-אפריקאית.

## תנועה ותחבורה
העיירה ממוקמת על הכביש הלאומי N15A ונמצאת כ-22 ק"מ מהכביש האזורי P12 וכ-18 ק"מ מהכביש D19.

## קישורים חיצוניים

* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


קטגוריה:קמרון: ערים
ממותה ננסית

**ממותה ננסית** (שם מדעי: *Mammuthus exilis*) הוא מין יונק בעל חדק ממשפחת הפיליים שחי לפני 11–60 אלף שנים באזור איי התעלה של קליפורניה. כפי ששמה מרמז, עברה ממותה זו גמדות איים והיא מהקטנות שבמיני הפיליים. מאובניה נמצאו ב-1928.
## מאפיינים
הממותה הגיעה לגובה 1.72 מטרים ולמשקל 750 ק"ג. חישובים אחרים טוענים שגובהה היה שני מטרים ומשקלה 1,350 ק"ג. כך או כך, הייתה ממותה זו קטנה בהרבה מן הממותות שעל יבשת אמריקה הצפונית, כגון ממותה קולומביאנית, שהגיעה לגובה ארבעה מטרים ולמשקל 10 טון. הסיבה לגמדותה של הממותה היא כדי שתוכל להסתגל לכמות המזון הקטנה שבאיים. בנוסף, היו האיים ריקים יחסית מטורפים גדולים.

לא ברור כיצד הממותה הגיעה לאיים, אך נראה שקרוביה היבשתיים היו חשופים לפגיעה מתמדת מטורפים גדולים כמו סמילודון, אריה אמריקני או זאב בלהות, וחלק מהממותות שחיו בדרום קליפורניה החליטו לשחות מערבה לעבר קבוצת האיים שמדרום. כשהממותות הגיעו לאיים חסרי הטורפים הם קטנו בגודלם. הן היו הגדולות שבחיות האיים.

ממותות אלה שרדו עד לתחילת ההולוקן. לא ידוע ממה בדיוק נכחדו, אך ייתכן שזה קרה עקב הגירת אינדיאנים משבט צ'ומאש (Chumash) לאיים והללו צדו אותה עד שנכחדה.

## קישורים חיצוניים

170px|ממוזער|ימין|איור של משפחת ממותות ננסיות

קטגוריה:בעלי חיים שתוארו ב-1928
קטגוריה:פיליים נכחדים
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:מאובני טקסונים שתוארו ב-1928
קטגוריה:טקסונים שהתפתחו בפלייסטוקן
קטגוריה:ערכים שבהם מתאר הטקסון אינו מתאים
גביע המדינה בכדורסל 1965/1966

**גביע המדינה בכדורסל ל[[עונת 1965/1966 בליגה הלאומית בכדורסל|עונת]]** **1965/1966** היא התחרות התשיעית מאז היווסדו של המפעל.

מכבי תל אביב זכתה בתואר בפעם השמינית, לאחר ניצחון בגמר על הפועל תל אביב.

## סיבוב חמישי

## שמינית הגמר

## רבע הגמר

## חצי הגמר

## הגמר
מכבי תל אביב זכתה בגביע המדינה השמיני בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 118-121
*יהושע כהנא, הגביע בפעם ה-8 למכבי תל אביב, מעריב, 23 ביוני 1966

## הערות שוליים

קטגוריה:1965 בישראל: ספורט
קטגוריה:1966 בישראל: ספורט
קטגוריה:תחרויות כדורסל ב-1965
קטגוריה:תחרויות כדורסל ב-1966
קטגוריה:עונות בגביע המדינה בכדורסל
האי האצג

**האי האצג** (**Hațeg Island**) היה אי פרהיסטורי בים טתיס הקדום. אי זה היה קיים בסוף הקרטיקון בין הקנומן למאסטריכט כשנוצר מהתקמטות של הלוח האדריאטי מעלה. כתוצאה מטקטוניקת הלוחות סגר הלוח האפריקאי על ים טתיס, והאזור בו היה האי הפך לחלק מיבשת אירופה, כיום באזור העיר האצג (Hațeg), טרנסילבניה שברומניה.

כמה חוקרים ובראשם החוקר הונגרי פרנץ נופצ'ה (Franz Nopcsa) גילו באזור האצג מאובני דינוזאורים ויצורים נוספים עליהם חל חוק האי. קיומו של חוק האי האומר שיצורים הופכים לגמדים או לענקיים יותר באיים הוביל להשערה על קיום האי.

אי זה ככל הנראה הגיע לגודל של כ-80,000 קמ"ר, גודל דומה לזה של היספניולה של היום.

## הצמחייה והפאונה באי
[300px|ממוזער|איור מדומיין של [הטצגופטריקס טורף פרט של זלמוקסס.]]
באי זה היו מגוון יצורים שחלקם היו גמדיים וחלקם ענקיים יותר מקרוביהם שביבשת. הם כנראה הגיעו לאי המבודד מעל רפסודות בדומה ליצורים שהגיעו לאיים מבודדים שונים כמו איי גלאפגוס, גינאה החדשה או ניו זילנד. באי זה היה אקלים לח וטרופי, אולי יותר מהיבשת שהייתה יותר יבשה. ייתכן שגם היה בו מונסונים קבועים. האי כוסה ביערות שופעים והיו מכוסה בנהרות ואגמים.

רבים מהחיות האנדמיות באי עברו גמדות והפכו לקטנים יותר כדי למלא את החלל החסר. אחרים דווקא הפכו לענקיים ובראשם אחד מהגדולים שבפטרוזאורים - ההטצגופטריקס שהיה בעל מוטת כנפיים באורך 10–12 מ'. גם כמה יונקים אוכלי חרקים מהסדרה מולטיטוברקולטה הפכו לגדולים בהרבה מקרוביהם של היבשת.

**יצורים שונים שחיו באי**:
* דמויי תנינאים כמו אלודפוסוכוס ו*Theriosuchus*
* יונקים קדומים מהסדרה מולטיטוברקולטה
* אזדרקיים כמו הטצגופטריקס ואורזדרכו וכן סוג חדש ללא שם
* אורניתופודים כמו תלמטוזאורוס, רבדודון וזלמוקסס
* הנודוזאור סטרותיוזאורוס
* הטיטאנוזאורים מגיארוזאורוס ופאלודיטיטאן.
* התרופודים באלאור בונדוק, אלופטריקס ובריידיקנם. כמו כן נמצא המין Megalosaurus hungaricus, שכנראה היה מין של טאראסקוזאורוס
* העוף הקמאי הגדול גרגנטואוויס.

## קישורים חיצוניים

האצג
האצג
האצג
קטגוריה:רומניה: גאולוגיה
אלזבייטה קשסינסקה

**אלזבייטה דונסקה-קשסינסקה** (בפולנית: ** (Elżbieta Maria Krzesińska (Duńska**; 11 בנובמבר 1934 – 29 בדצמבר 2015) הייתה אתלטית פולנייה, אלופה אולימפית (מלבורן 1956), סגנית אלופת אירופה (בלגרד 1962), שיאנית עולם (1956–1960) ו-7 פעמים אלופת פולין (1952, 1953, 1954, 1957, 1959, 1962 ו-1963) בקפיצה לרוחק. נוסף לכך, היא הייתה אלופת פולין (1957) בריצת 80 מטר משוכות ובקרב חמש (1953 ו-1962).

## ביוגרפיה
קשסינסקה נולדה וגדלה בוורשה.

באולימפיאדת הלסינקי (1952) סיימה קשסינסקה במקום 12 בקפיצה לרוחק בתוצאה של 5.65 מטר.

באליפות אירופה שנערכה בברן, שווייץ 1954 זכתה קשסינסקה במדליית ארד בקפיצה לרוחק בתוצאה של 5.83 מטר, אחרי ג'ין פיקרינג (6.04 מטר) ואלכסנדרה צ'ודינה מברית המועצות (5.93 מטר).

### שיאנית עולם ואלופה אולימפית
בתחרות שנערכה בבודפשט, הונגריה ב-20 באוגוסט 1956 קבעה קשסינסקה בקפיצה לרוחק שיא עולם חדש של 6.35 מטר, שיפור לשיא העולם בן השנה של גלינה וינוגרדובה מברית המועצות שעמד על 6.31 מטר. חודשיים לאחר מכן, באולימפיאדת מלבורן (1956) היא זכתה במדליית זהב בקפיצה לרוחק לאחר שהשוותה את שיאה (6.35 מטר), לפני ווילי וייט מארצות הברית (6.09 מטר) ונדז'נה פבלובנה חניקינה מברית המועצות (6.07 מטר).

באוניברסיאדה הראשונה שנערכה בטורינו, איטליה בשנת 1959 זכתה קשסינסקה במדליית זהב בקפיצה לרוחק בתוצאה של 5.94 מטר.

באולימפיאדת רומא (1960) זכתה קשסינסקה במדליית כסף בקפיצה לרוחק בתוצאה של 6.27 מטר, אחרי ורה קרפקינה מברית המועצות שקבעה שיא אולימפי חדש של 6.37 מטר ולפני הילדרון קלאוס מגרמניה (6.21 מטר) ובכך לא הצליחה להגן על תוארה.

באליפות אירופה שנערכה בבלגרד, באותה העת יוגוסלביה 1962 זכתה קשסינסקה במדליית כסף בקפיצה לרוחק בתוצאה של 6.22 מטר, אחרי שיאנית העולם טטיאנה שלקנובה מברית המועצות (6.36 מטר) ולפני מרי ראנד מבריטניה (6.22 מטר).

## חיים אישיים
בשנים 1981–2000 התגוררה קשסינסקה בארצות הברית ואחר כך חזרה למולדתה עד ליום מותה ב-29 בדצמבר 2015, לאחר תקופה ארוכה שבה הייתה חולה.

## שיאים אישיים
### אצטדיון
* קפיצה לרוחק: 6.35 מטר (1956)

## קישורים חיצוניים

* 

קטגוריה:אתלטיות פולניות
קטגוריה:קופצות לרוחק
קטגוריה:אתלטיות באולימפיאדת הלסינקי (1952)
קטגוריה:אתלטיות באולימפיאדת מלבורן (1956)
קטגוריה:אתלטיות באולימפיאדת רומא (1960)
קטגוריה:שיאניות עולם פולניות: אתלטיקה
קטגוריה:אלופות האוניברסיאדה: אתלטיות
קטגוריה:זוכות מדליית כסף אולימפית מפולין
קטגוריה:אלופות אולימפיות מפולין
קטגוריה:ילידות 1934
קטגוריה:פולנים שנולדו ב-1934
קטגוריה:נפטרות ב-2015
קטגוריה:נפטרים ב-2015
שמואל מירום

**שמואל מירום** (נולד ב-6 באוקטובר 1949) הוא דיפלומט ישראלי שכיהן כשגריר ישראל בפרגוואי וקרואטיה.

## ביוגרפיה
נולד וגדל בקריית ביאליק שירת בצה"ל בחיל השריון והשתתף כטנקיסט בקרבות סיני במלחמת יום הכיפורים.

הצטרף למשרד החוץ ב-1975, והחל את שירותו כסגן השגריר בוונצואלה ואחר כך בגואטמלה וברומניה.
במטה המשרד בירושלים שימש כסגן מנהל המחלקה לאמריקה הלטינית, והחל מ-1994 כמנהל המחלקה למזרח אירופה. במקביל למשרתו זו שימש כשגריר לא-תושב לטורקמניסטן.

ב-1990 מונה לשגריר באסונסיון שבפרגוואי וב־2005 הקים את השגרירות בזאגרב שבקרואטיה ועמד בראשה עד 2009. ב-2010 נשלח כשגריר מיוחד לנשיאת האיחוד האירופי – ספרד, בשגרירות ישראל במדריד.

בין השנים 2010–2016 כיהן כשגריר לא-תושב לסלובניה ולארמניה.

מירום הוא בעל תואר ראשון בהיסטוריה כללית ובמדע המדינה ותואר שני במינהל ציבורי ולימודי ביטחון באוניברסיטת חיפה.

מתגורר במוצא עילית, נשוי לסימה – יועצת ארגונית וקאוצ'רית, ולהם שלושה ילדים.

דודו הוא המשורר והמתרגם משה יונגמן 

## הערות שוליים

קטגוריה:שגרירי ישראל בקרואטיה
קטגוריה:בוגרי אוניברסיטת חיפה
קטגוריה:שגרירי ישראל בפרגוואי
קטגוריה:מוצא עילית: אישים
קטגוריה:ישראלים שנולדו ב-1949
גביע המדינה בכדורסל 1968/1969

ממוזער|311x311 פיקסלים|הפועל תל אביב מניפה את גביע המדינה, 24 ביוני 1969
**גביע המדינה בכדורסל ל[[עונת 1968/1969 בליגה הלאומית בכדורסל|עונת]]** **1968/1969** היא התחרות העשירית מאז היווסדו של המפעל.

הפועל תל אביב זכתה בתואר בפעם השנייה בתולדותיה, לאחר ניצחון בגמר על יריבתה העירונית מכבי תל אביב.

הטורניר נערך לאחר שנתיים הפסקה. החל מעונה זו נערך גביע המדינה תחת איגוד הכדורסל.

## סיבוב שני

## שמינית הגמר

## רבע הגמר

## חצי הגמר

## הגמר
הפועל תל אביב זכתה בגביע השני בתולדותיה.

## קישורים חיצוניים
* אלישע שוחט, ספר הכדורסל הישראלי, עמודים 142-145
*אהרן להב, הפועל תל אביב זכה בגביע המדינה בכדורסל, דבר, 25 ביוני 1969
*

## הערות שוליים

קטגוריה:1968 בישראל: ספורט
קטגוריה:1969 בישראל: ספורט
קטגוריה:תחרויות כדורסל ב-1968
קטגוריה:תחרויות כדורסל ב-1969
קטגוריה:עונות בגביע המדינה בכדורסל
סון או פיורנה

**סון או פיורנה** (בנורווגית: **Sogn og Fjordane**, בתעתיק לעברית: "**סוגן או פיורדנה**") היה אחד ממחוזות נורווגיה עד 2020. ב-1 בינואר 2020 מוזג המחוז עם הורדלנד והפך לחלק ממחוז וסטלן.

היה זה המחוז השמיני בגודלו ולו גבול משותף עם המחוזות מרה ורומסדל, אופלנד, בוסקרוד והורדלנד. מנהל המחוז היה בלייקנגר. המחוז הוא מקום מושבם של שני אתרי המורשת העולמיים של אונסק"ו, כנסיית אורנס ונרייפיורד.

## שם
שם המחוז הוטבע בשנת 1919, סוגן, הוא שמו של אזור שנמצא בדרום המחוז. לפני כן נקרא המחוז "נורדרה ברגנוס" (Nordre Bergenhus), בעברית: חלקו "הצפוני של  בגרנוס" (אמט ברגנוס חולק לצפון ודרום ב-1763).

## סמל
הסמל של סון או פיורנה הוענק ב-23 בספטמבר 1983. הסמל מראה את הפריסה הגאוגרפית של המחוז: שלושה פיורדים כחולים גדולים הבולטים לתוך הארץ הצבעונית הלבנה. שלושת הפיורדים מייצגים את שלושת אזורי המחוז: נורדפיורד (סביב נורדפיורדן), סונפיורד (עם פורדפיורדן) וסוגן (מסביב לסוניפיורדן). כמעט כל הכפרים והעיירות ממוקמים לאורך אחד הפיורדים הללו ושם המחוז מבוסס על הפיורדים.

## גאוגרפיה
זהו בעיקר אזור כפרי עם אוכלוסייה מפוזרת. המחוז כולל את הקרחון הגדול ביותר ב נורווגיה היבשתית, ברכס הרי בריימן, ואת האגם העמוק ביותר.ישנם גם הרבה מפלים מפורסמים הממוקמים באזור כמו המפל הגבוה ביותר בענורווגיה והשלישי בעולם. ווטיספוסן הוא אחד המפלים הגבוהים ביותר בנורווגיה עם ירידה אנכית של 275 מטר (902 רגל). שניהם ממוקמים בהרי יוטונהיים. ספינות שייט מבקרות בסון או פיורנה כל הקיץ בגלל הנופים הייחודיים של הרים גבוהים ופיורדים כחולים עמוקים.

השטח משתנה די מהר עם הרים קטנים יותר בעיקר על קו החוף, וגדל בהדרגה להרים שמגיעים ליותר מ-2,000 מטר (6,600 רגל). בגלל העלייה התלולה בגובה והפיורדים החותכים את השטח, כמות המשקעים גבוהה מאוד. מערכות לחץ לחץ נמוך נכנסות ממערב ופוגשות את ההרים (תופעה המכונה הרמה אורוגרפית) וגורמות לגשם ולשלג.

## תחבורה
התחבורה מקשה יותר בגלל הפיורדים וההרים. יש ארבעה שדות תעופה במחוז, בפלורו, פורדה, סנדאן וסוגנדל. יש רק תחנת רכבת אחת, פלום. המחוז מתקשר עם חברות אוטובוסים וסירות בנתיבי אוטובוסים וסירות במחוז, תחת שם המותג החדש (2015) קרינגום.

## מחוזות
המחוז מחולק לשלושה מחוזות. אלה הם סוגן (בדרום), סונפיורד (במרכז) ונורדפיורד (בצפון). סוגן מקיף את סוניפיורדן מסולונד באי החוף סולא בים הצפוני לאורך לוסטרפיורדן, סניף של סוניפיורד. האורך הכולל הוא 204 ק"מ (127 מייל). 

## קישורים חיצוניים
* 
* 

קטגוריה:נורווגיה: מחוזות לשעבר
NGC 4442

**NGC 4442** היא גלקסיית עדשה בקבוצת הכוכבים בתולה, הנמצאת במרחק של כ-48 מיליון שנות אור ממערכת השמש ושייכת לצביר הבתולה.

## היסטוריה
לגלקסיה בהירות נראית מדרגה 10.4 והיא התגלתה ב-15 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **II.156**. הוא תיאר אותה כעמומה, די גדולה, קצת מאורכת ושניתן להבחין בכוכבים בתוכה. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון **1279**, כשהיא מתוארת כבהירה מאוד, עגולה ומתבהרת מאוד בפתאומיות בכיוון המרכז. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 2999** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4442, כאשר היא מתוארת כבהירה מאוד, די גדולה, עגולה ומתבהרת מאוד בפתאומיות בכיוון המרכז.

## תצפית
הגלקסיה נמצאת כ-8.5 מעלות ממערב לכוכב וינדמיאטריקס, כ-10.5 מעלות ממזרח-דרום-מזרח לכוכב הבולט דנבולה וכ-11.5 מעלות מצפון-צפון-מערב לכוכב פורימה. כ-1.8 מעלות מדרום-דרום-מזרח לה נמצאת M49, כ-1.3 מעלות מצפון לה נמצאת NGC 4429 וכ-2.7 מעלות מצפון-צפון-מזרח לה נמצאת M87. מצפון-מזרח ל-NGC 4442 נמצאות כ-1.7 מעלות ממנה NGC 4503, כ-2.5 מעלות ממנה NGC 4567 ו-NGC 4568 וכ-2.6 מעלות ממנה NGC 4564, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4442 הוא כ-4.6 דקות קשת, שממרחקה שקול לקוטר של כמעט 65,000 שנות אור, כשני שלישים מהקוטר של שביל החלב, מסתה מוערכת בכ- מסות שמש, כ-3.5% ממסת שביל החלב, כאשר כ-70% ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט גז ואבק, ולכן יצירה של כוכבים חדשים מתרחשת בקצב נמוך מאוד שמוערך בכ-4 אלפיות של מסת שמש בשנה, או מסת שמש בכ-250 שנים. בהתאם לכך, אוכלוסיית הכוכבים בגלקסיה היא זקנה וגילה הממוצע מוערך בכ-12 מיליארד שנים והמתכתיות שלהם היא רק כ-80% מזו של השמש. במרכז הגלקסיה נמצא מבנה מאורך דמוי מוט, אך הוא עבה יותר מהמבנה האופייני לגלקסיות עם מוט, וצורתו דמוית תיבה. ככל הנראה במרכז הגלקסיה נמצא חור שחור על-מסיבי עם מסה של כ- מסות שמש.

## קישורים חיצוניים

* 

## הערות שוליים

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה